CELEX: 62015CA0640
Language: hu
Date: 2017-01-25 00:00:00
Title: C-640/15. sz. ügy: A Bíróság (harmadik tanács) 2017. január 25-i ítélete (a Court of Appeal [Írország] előzetes döntéshozatal iránti kérelme) – Tomas Vilkas ellen kibocsátott európai elfogatóparancs (Előzetes döntéshozatal — Büntetőügyekben folytatott rendőrségi és igazságügyi együttműködés — 2002/584/IB kerethatározat — Európai elfogatóparancs — 23. cikk — A keresett személy átadásának határideje — Új átadási időpontban való többszöri megállapodás lehetősége — A keresett személynek az átadásával szembeni ellenállása — Vis maior)

13.3.2017   
            
            
               HU
            
            
               Az Európai Unió Hivatalos Lapja
            
            
               C 78/4
            
         A Bíróság (harmadik tanács) 2017. január 25-i ítélete (a Court of Appeal [Írország] előzetes döntéshozatal iránti kérelme) – Tomas Vilkas ellen kibocsátott európai elfogatóparancs
   (C-640/15. sz. ügy) (1)
   
   ((Előzetes döntéshozatal - Büntetőügyekben folytatott rendőrségi és igazságügyi együttműködés - 2002/584/IB kerethatározat - Európai elfogatóparancs - 23. cikk - A keresett személy átadásának határideje - Új átadási időpontban való többszöri megállapodás lehetősége - A keresett személynek az átadásával szembeni ellenállása - Vis maior))
   (2017/C 078/05)
   Az eljárás nyelve: angol
   
      A kérdést előterjesztő bíróság
   
   Court of Appeal
   
      Az alapeljárásban részt vevő fél
   
   Tomas Vilkas
   
      Rendelkező rész
   
   A 2009. február 26-i 2009/299/IB tanácsi kerethatározattal módosított, az európai elfogatóparancsról és a tagállamok közötti átadási eljárásokról szóló, 2002. június 13-i 2002/584/IB tanácsi kerethatározat 23. cikkének (3) bekezdését akképpen kell értelmezni, hogy az alapeljárásban szereplőhöz hasonló helyzetben a végrehajtó és a kibocsátó hatóság e rendelkezés alapján új átadási időpontban egyezik meg, amennyiben a keresett személynek az említett rendelkezés alapján megállapított első új átadási időpontot követő tíz napon belüli átadása e személy ismételt ellenállása miatt nem lehetséges, feltéve hogy rendkívüli körülmények miatt a hatóságok ezt az ellenállást nem láthatták előre, és az ellenállásnak az átadásra gyakorolt következményeit az említett hatóságok a legnagyobb gondosság mellett sem kerülhették el, aminek a vizsgálata a kérdést előterjesztő bíróság feladata.
   A 2009/299/IB tanácsi kerethatározattal módosított 2002/584/IB tanácsi kerethatározat 15. cikkének (1) bekezdését és 23. cikkét akképpen kell értelmezni, hogy ugyanezen hatóságok az e 23. cikkben meghatározott határidők lejárta esetén továbbra is kötelesek új átadási időpontban megegyezni.
   
      (1)  HL C 59., 2016.2.15.